Gandia se situa entre les ciutats d'Espanya amb un període mitjà de pagament més baix
08 gener 2021

## Gandia se situa entre les ciutats d'Espanya amb un període mitjà de pagament més baix08 gener 2021Última actualització: 14 juliol 2025

![](../gestion/img/540ba2114fe814a2bb6eb3a575d81c080d892d42f3479b4a0baeb9350e6ee862.jpg)  
  

L’Ajuntament de Gandia té un dels Períodes Mitjans de Pagament a proveïdors (PMP) més baixos d’Espanya. Així ho ha confirmat hui **Salvador Gregori, regidor delegat d'Economia i Hisenda,** en una roda de premsa en què ha informat de l’evolució dels pagaments del consistori en 2020. Durant aquest exercici, el PMP ha sigut de 16,9 dies i en desembre s’ha reduït a 12,65.

Per a Gregori, es tracta d’una prova del rigor de la gestió de l’Ajuntament: ‘_Pense que els proveïdors d’esta ciutat poden estar contents de la gestió que s’està fent per part d’este govern’_.  En este sentit, el regidor  ha indicat que la millor forma d’ajudar el teixit productiu és pagar en forma i en temps per tal d'injectar liquidesa.

Salvador Gregori ha recordat que el Període Mitjà de Pagament de l’Ajuntament no es va poder reduir fins els pressupostos de 2017, perquè es va haver d’assumir el pagament de deutes per valor de 17 milions d’euros procedents del govern anterior, del Partit Popular.

El regidor ha anunciat que el govern municipal continuarà amb la seua senda de serietat en els pressupostos de 2021, que esperen aprovar al plenari de gener. L’objectiu és ajudar a que la situació generada per la Covid-19 siga el més suportable possible, dins les capacitats del consistori: ‘L’Ajuntament no pot ser mai part del problema, ni pot llastrar l’economia d’una ciutat per la seua falta de rigor pressupostari’.